CELEX: E2019P0013
Language: da
Date: 2019-12-18 00:00:00
Title: Anmodning om en rådgivende udtalelse fra EFTA-Domstolen indgivet af klagenævnet for offentlige udbud den 18. december 2019 i sagen Hraðbraut ehf. mod mennta- og menningarmálaráðuneytið, Verzlunarskóli Íslands ses., Tækniskólinn ehf., og Menntaskóli Borgarfjarðar ehf. (Sag E-13/19) 2020/C 110/10

2.4.2020   
            
            
               DA
            
            
               Den Europæiske Unions Tidende
            
            
               C 110/11
            
         
      Anmodning om en rådgivende udtalelse fra EFTA-Domstolen indgivet af klagenævnet for offentlige udbud den 18. december 2019 i sagen Hraðbraut ehf. mod mennta- og menningarmálaráðuneytið, Verzlunarskóli Íslands ses., Tækniskólinn ehf., og Menntaskóli Borgarfjarðar ehf.
      (Sag E-13/19)
      (2020/C 110/10)
      Klagenævnet for offentlige udbud (kærunefnd útboðsmála) har ved skrivelse af 18. december 2019, som indgik til EFTA-Domstolens justitskontor den 23. december 2019, anmodet EFTA-Domstolen om en rådgivende udtalelse om nedenstående spørgsmål i sagen Hraðbraut ehf. v mennta- og menningarmálaráðuneytið, Verzlunarskóli Íslands ses., Tækniskólinn ehf., og Menntaskóli Borgarfjarðar ehf.:
      
                  1.
               
               
                  Skal en kontrakt, som et ministerium indgår med en enhed, der er godkendt som gymnasium, hvorved den pågældende enhed påtager sig at forsyne elever og lærere med de tjenester og faciliteter, der er sædvanlige på gymnasieniveau, og i henhold til hvilken der er adgang til at betale vederlag herfor, anses for at være en offentlig tjenesteydelseskontrakt som omhandlet i direktiv 2014/24/EU (jf. navnlig artikel 2, punkt 9)?
               
            
                  2.
               
               
                  Udgør tjenesteydelser af den i spørgsmål 1 beskrevne art sociale tjenesteydelser eller andre specifikke tjenesteydelser som omhandlet i artikel 74 i direktiv 2014/24/EU, og finder bestemmelserne i direktivets afsnit III, kapitel I, i givet fald anvendelse på den offentlige indkøbsordning?
               
            
                  3.
               
               
                  Er det af betydning for svaret på spørgsmål 1 og 2, om vederlaget for de pågældende tjenesteydelser er fastlagt i det islandske parlaments budgetlovgivning, eller det erlægges i henhold til en ministeriel afgørelse med hjemmel i gældende national ret og regler?
               
            
                  4.
               
               
                  Er ministeren for uddannelse, videnskab og kultur forpligtet til at anvende udbudsproceduren i direktiv 2014/24/EU ved præstation af tjenesteydelser, der omfatter drift af skoler og undervisning på gymnasieniveau, mod betaling af vederlag?